Във връзка с постъпило уведомление с вх. № ОВОС-1536/27.05.2025г. за инвестиционно предложение „Частично изменение на Общ Устройствен План на Община Пловдив (ЧИОУП) на части от кв. 62 и кв. 63 по плана на кв. „Христо Смирненски“, гр. Пловдив за УПИ IV-511.1184 за озел. и паркинг, част oт кв.63, поземлен имот с идентификатор 56784.511.1184 - частичното изменение на ОУП предвижда устройствената зона „терен за транспортно — комуникационна инфраструктура", транспортен обект „паркинг-гараж", се променя на зона „смесена общественообслужваща зона" („Соо") и за УПИ IV-511.803 за жил. застрояване и обществено обслужване, част oт кв.62, поземлен имот с идентификатор 56784.511.812 - частичното изменение на ОУП предвижда устройствена зона „Жк2 -Жилищна устройсвена зона с преобладаващо комплексно (групово), без да се допуска промяна на характера на застрояването в рамките на кварталите за комплексно застрояване да се промени на Терен Тоз „терени за озеленени площи за широко обществено ползване “, с възложител **Община Пловдив**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас попада попада в обхвата на чл.2, ал.2, т.2 от *Наредба за условията и реда за извършване на екологична оценка на планове и програми* (Наредба за ЕО) и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

 **ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“ BG0000578 „Река Марица“ и „НАТУРА 2000“ BG0002087 „Марица-Пловдив“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1536-1/04.06.2025г.